***Matilda*** er en amerikansk familiefilm fra 1996 regissert av Danny DeVito, med Danny DeVito, Rhea Perlman, Paul Reubens i hovedrollene. Filmen er basert på Roald Dahls bok med samme navn fra 1988. I boken foregår handlingen i Storbritannia, men i filmen i USA.

Handling
--------

Den unge Matilda Wormwood blir neglisjert og mishandlet av sin far Harry, en bruktbil-selger, og moren hennes Zinnia - samt hennes eldre bror Michael. Hun finner trøst i bøkenes fiktive verden ved det lokale biblioteket. Når foreldrene til Matilda nekter å melde henne på skolen, legger Mathilda hydrogenperoksid i farens hår-produkter og limer hatten hans til hodet hans. Harry oppdager Matilda som leser boken Moby Dick. Men han ødelegger boken, og tvinger henne til å heller se på TV. Matilda blir stadig mer rasende over dette, frem til hele TV-apparatet eksploderer. Harry selger en bil til frøken Agatha Trunchbull, den tyranniske rektoren ved Crunchem Hall Elementary School, i bytte mot at hun tar Matilda inn som student.

På sin første skole-dag møter Matilda en annen elev Hortensia, som advarer henne om rektorens væremåte. De ser på Frøken Trunchbull i skrekk mens hun svinger en jente som heter Amanda Thripp rundt, og kaster henne over en hel eng full av blomster. Matildas lærer, frøken Jennifer Honey, legger merke til hvor enkelt Matilda kan multiplikasjon, og ber om at Matilda burde flyttes til et høyere klassetrinn. Men Trunchbull nekter å gå med på dette og forteller frøken Honey at hvis hun ikke klarer å håndtere Matilda selv, så skal Trunchbull låse henne inne et lite trangt skap på Trunchbulls kontor - som ofte blir brukt som straff for studentene.

Etter at en student ved navn Bruce Bogtrotter stjeler en bit sjokoladekake fra skolens kjøkken, tvinger Trunchbull ham til å spise en veldig stor sjokoladekake foran alle elevene på skolen. Matilda leder alle studentene i å heie på Bruce frem til han lykkes, og Trunchbull straffer derfor alle studentene. Matilda oppdager at faren hennes er under overvåking av FBI, på grunn av hans ulovlige forretninger. Foreldrene hennes nekter å tro på henne, samtidig som Zinnia flørter med de to agentene - som hun tror er to båt-selgere. Trunchbull oppdager at bilen som Harry tidligere hadde solgt til henne var defekt, og hun låser Matilda inn i det trange skapet på kontoret sitt som straff.

Samtidig som Mathilda venter på å bli sluppet ut, legger venninnen hennes Lavender en salamander i Trunchbulls vannkanne. Trunchbull anklager Matilda, som i raseri over urettferdigheten på mystisk vis tipper glasset over. Salamanderen hopper dermed rett på Trunchbull som får panikk. Mathilde forsøker å bruke sine telekinetiske krefter for å skremme vekk Trunchbull. Men samtidig ønsker Harry, Zinnia og Michael å ta med seg Matilda, og flykte til Guam for å unngå FBI. Men Matilda nekter å reise sin vei, og sier at hun heller ønsker å bli adoptert av frøken Honey.

Skuespillere
------------

* Mara Wilson som Matilda Wormwood. En ung og intelligent 6 år gammel jente
* Embeth Davidtz som Jennifer Honey. En snill lærer ved Crunchem Hall Elementary School
* Pam Ferris som Agatha Trunchbull. Jennifer Honeys tante, og ondskapsfull rektor ved Crunchem Hall
* Danny DeVito som Harry Wormwood. Zinnias ektemann, og faren til Matilda og Michael
* Rhea Perlman som Zinnia Wormwood; Harrys kone. Faren til Matilda og Michael
* Paul Reubens og Tracey Walter som henholdsvis Bob og Bill. De kommer fra FBI for å etterforske Harry
* Brian Levinson som Michael Wormwood. Sønnen til Harry og Zinnia. Storebroren til Matilda
* Kiami Davael som Lavender. Matildas bestevenn og klassekamerat
* Jacqueline Steiger som Amanda Thripp. Går i samme klasse som Matilda, og går med hestehale som Miss Trunchbull misliker.
* Jimmy Karz som Bruce Bogtrotter. Han går i samme klasse som Matilda, og blir plaget av Miss Trunchbull
* Kira Spencer Hesser som Hortensia. En annen elev, som advarer Matilda om Trunchbulls oppførsel.
* Jean Speegle Howard som Mrs. Phelps. En bibliotekar som hjelper Matilda.
* Marion Dugan som Cookie. En eldre kokk ved skolen som er lojal ovenfor Miss Trunchbull.
* Jon Lovitz som Mickey. En game show-vert for et program kalt «Sticky with Mickey»

Referanser
----------

1. 1 2  ; besøksdato: 9. mai 2016.
2. 1 2  ; besøksdato: 9. mai 2016.
3. 1 2 3 4 5 6 7 8  ; besøksdato: 9. mai 2016.
4. ↑  ; besøksdato: 9. mai 2016.
5. ↑  ; *Box Office Mojo*; besøksdato: 2. november 2023.
6. ↑   www.kinokalender.com, besøkt 13. februar 2018[Hentet fra Wikidata]
7. ↑   Internet Movie Database, www.imdb.com, besøkt 2. november 2023[Hentet fra Wikidata]

Eksterne lenker
---------------

* (en) *Matilda* på Internet Movie Database Rediger på Wikidata

* (no) *Matilda* hos Filmfront Rediger på Wikidata

* (no) *Matilda* på NRK TV Rediger på Wikidata

* (sv) *Matilda* i Svensk Filmdatabas Rediger på Wikidata

* (da) *Matilda* i Danmark Nationale Filminstitut Rediger på Wikidata

* (en) *Matilda* på AllMovie Rediger på Wikidata

* (fr) *Matilda* på Allociné Rediger på Wikidata

* (nl) *Matilda* på MovieMeter Rediger på Wikidata

* (en) *Matilda* på Turner Classic Movies Rediger på Wikidata

* (en) *Matilda* på American Film Institute Rediger på Wikidata